**Csongrád Város Polgármesterétől**

Száma: Önk/12-18/2019.

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat Képviselő-testületének**

**2019. december 19-ei ülésére**

**Tárgy:** Tájékoztatás a lejárt határidejű határozatok végrehajtásáról

**Tisztelt Képviselő-testület!**

Mellékelten beterjesztem a ***2019. november 21-ei*** *(rendes)* és a***2019.******november 27-ei*** *(rendkívüli)* testületi ülésen hozott határozatok végrehajtásáról, valamint a folyamatban lévő határozatokról szóló tájékoztatót. Az egyes határozatok szövegét követően vastag betűvel szedve található az arra tett intézkedés, tájékoztatás.

**194/2019. (XI.21.)** napirend elfogadása, ***intézkedést nem igényel***

**195/2019. (XI.21.)** A játszóterek használatának rendjéről szóló önkormányzati rendelet megalkotása, játszóterek üzemeltetése.

***A Városellátó Intézmény vezetője elkészítette a játszóterek üzemeltetésére vonatkozó koncepciót, amely a 2019. december 19-ei ülésen kerül megtárgyalásra.***

**196/2019. (XI.21.)** Csongrád közigazgatási területén önkormányzati tulajdonban lévő temetők rendéről szóló 6/2016. (II.22.) önkormányzati rendelet módosítása. (Faragó kripta felújítása)

***A kripta felújításával kapcsolatos munka elindult, a végleges javaslat beterjesztésre kerül a képviselő-testület ülésére.***

**197/2019. (XI.21.)** Általános iskolai körzetek kialakításával kapcsolatos vélemény

***A Képviselő-testületi határozat megküldésre került a Csongrád Megyei Kormányhivatal Szegedi Járási Hivatal részére.***

**198/2019. (XI.21.)** Csongrád Város Roma Nemzetiségi Önkormányzatának Képviselő-testületével a működési feltételek biztosításáról és a gazdálkodási feladatok ellátásáról szóló együttműködési megállapodás felülvizsgálata

***A felek közötti együttműködési megállapodás aláírása megtörtént.***

**199/2019. (XI.21.)** Javaslat a 2020. évi folyószámlahitel szerződés megkötésére az OTP Bank Nyrt-vel

***A hitelkérelem benyújtva az OTP Bank Nyr-hez.***

**200/2019. (XI.21.)** Térfigyelő kamerarendszer felújítása

***A kamerarendszer cseréje 2019. december 31-ei határidővel megrendelésre került.***

**201/2019. (XI.21.)** A Csongrádi Művésztelep Villa épületének felújítása című – VP6-19.2.1-6-4-17 kódszámú pályázathoz önerő biztosítása

***A kifizetési kérelem benyújtása folyamatban van.***

**202/2019. (XI.21.)** Közművelődési kerekasztal létrehozása

***A csatlakozási felhívás meghirdetésre került a városi honlapon, ennek határideje 2020. január 31.***

**203/2019. (XI.21.)** Tigrisek Csongrádi Kézilabda Sportegyesület vételi kérelme a Csongrád, Hársfa u. 1. szám alatti ingatlan megvásárlására

***Az üggyel kapcsolatos döntés beterjesztve a 2019. december 19-ei képviselő-testületi ülésre.***

**204/2019. (XI.21.)** A Csongrád, Szent Imre u. 19. szám alatti ingatlanrész ingyenes használatba adása a Piroskavárosi Szociális és Rehabilitációs Foglalkoztató Nonprofit Kft. részére

***A megállapodás megkötésre került.***

**205/2019. (XI.21.)** A Piroskavárosi Szociális és Rehabilitációs Foglalkoztató Nonprofit Kft. könyvvizsgálói megbízatása

***Az alapító okirat módosítása benyújtásra került.***

**206/2019. (XI.21.)** Vételi kérelem a csongrádi 6471/3 hrsz-ú ingatlan 3812/6812-ed tulajdoni hányadára

***Az adásvételi előszerződés aláírásra került.***

**207/2019. (XI.21.)** Tájékoztatás a lejárt határidejű határozatok végrehajtásáról

***Intézkedést nem igényel***

**208/2019. (XI.21.)** Az Alsó-Tisza-menti Önkormányzati Társulás Társulási Tanácsába polgármester személyének delegálása

***A Képviselő-testületi határozat megküldésre került az Alsó-Tisza-menti Önkormányzati Társulás Társulási Tanács részére.***

**209/2019. (XI.21.)** 2020.01.01.-2021.12.31. közötti Közvilágítási villamos energia szolgáltatás beszerzése

***A nyertes ajánlattevővel 2019. december 6-án aláírásra került a szerződés.***

**210/2019. (XI.21.)** A Csongrádi Vízügyi Sportegyesület kérelme tulajdonosi hozzájárulás megadásához

***A hozzájáruló nyilatkozat az egyesület számára átadásra került. A pályázat eredményéről és a megvalósuló beruházásról a polgármester tájékoztatni fogja a képviselő-testületet.***

**211/2019. (XI.21.)** Csongrádi Közmű Szolgáltató Kft. likviditási helyzete

***A Közmű Szolgáltató Kft. benyújtotta számlahitel kérelmét. Az önkormányzat a 2020. évi önkormányzati költségvetési támogatás megelőlegezéseként 13 millió Ft támogatást, a 2019. évi támogatás terhére 4.454 eFt-ot nyújtott a Kft. részére.***

**212/2019. (XI.21.)** Év családja díj adományozása

***Az Év Családja Díj, a Képviselő-testület 2019. december 19-ei ülésén kerül átadásra.***

**213/2019. (XI.27.)** napirend elfogadása ***Intézkedést nem igényel***

**214/2019. (XI.27.)** Javaslat Csongrád Városi Önkormányzat által működtetett I. sz. felnőtt háziorvosi körzet személyi és tárgyi feltételeinek megteremtéséhez, a működési engedélyeztetés és a finanszírozási szerződés megkötéséhez

***A Képviselő-testület 2019. december 11-én, rendkívüli ülés keretében visszavonta a határozatát, mivel a háziorvosi praxis értékesítésre került.***

**215/2019. (XI.27.)** Javaslat a III. sz. felnőtt háziorvosi körzet működtetésére vonatkozó feladat-ellátási szerződés megkötésére, valamint a 128/2019. (VI.27.) önkormányzati határozat végrehajtására.

***A határozatban foglaltak végrehajtásra kerültek.***

**216/2019. (XII.27.)** Javaslat Csongrád Városi önkormányzat által működtetett VII. sz. felnőtt háziorvosi körzet személyi és tárgyi feltételeinek megteremtéséhez, a működési engedélyeztetés és a finanszírozási szerződés megkötéséhez.

***A határozatban foglaltak végrehajtásra kerültek.***

**217/2019. (XI.27.)** Javaslat Csongrád Városi Önkormányzat által működtetett VIII. sz. felnőtt háziorvosi körzet személyi és tárgyi feltételeinek megteremtéséhez, a működési engedélyeztetés és a finanszírozási szerződés megkötéséhez

***A határozatban foglaltak végrehajtásra kerültek.***

**218/2019. (XI.27.)** A Csongrádi Víz- és Kommunális Nonprofit Kft. banki finanszírozási szerződéseinek megújítása

***A határozatban foglaltak végrehajtásra kerültek.***

**219/2019. (XI.27.)** Önkormányzati tulajdonú gazdasági társaságok vezető testületeinek átalakítása

***A cégbírósági átvezetés érdekében a határozat megküldésre került a gazdasági társaságok részére.***

**Határozati javaslat**

Csongrád Városi Önkormányzat Képviselő-testülete megtárgyalta és elfogadja a ***2019. november 21-ei*** *(rendes),* ***2019. november 27-ei*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

Csongrád, 2019. december 12.

 Bedő Tamás

 polgármester